Diari Oficial de la Generalitat Valenciana


Sumari del DOGV 6384, del 26-10-2010 (2010/11834)

Notificació de resolució. Expedient número 2007/1040 Fontanars dels Alforins.
-----------------------------------------------------------------------------

### Dades del document

Número de DOGV
:   6384

Data del DOGV
:   26-10-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/11875


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de resolució. Expedient número 2007/1040 Fontanars dels Alforins. [2010/11954]  
Pel fet d'haver resultat infructuoses les gestions realitzades per a efectuar la notificació dirigida a Julio Revert Calabuig, al domicili que figura en la seua sol·licitud de declaració d'interés comunitari per a una ampliació de centre esportiu social d'instrucció de vol en equips ultralleugers, a la parcel·la 52 del polígon 2 del municipi de Fontanars dels Alforins, d'acord amb el que preveu l'article 59 de la Llei de Règim Jurídic de les Administracions Públiques i del Procediment Administratiu Comú, es porta a efecte per aquest edicte.  
Acte que es notifica:  
«El conseller de Medi Ambient, Aigua, Urbanisme i Habitatge i vicepresident tercer del Consell va adoptar, en data 14 de juliol de 2010, la resolució que a continuació es transcriu:  
"Vist l'expedient promogut per Julio Revert Calabuig, de sol·licitud de declaració d'interés comunitari per a una ampliació de centre esportiu social d'instrucció de vol en equips ultralleugers, a la parcel·la 52 del polígon 2 del municipi de Fontanars dels Alforins, i de conformitat amb els següents,  
Antecedents de fet  
Primer. Amb data 17 d'octubre de 2007 el promotor, Julio Revert Calabuig, va sol·licitar d'aquesta conselleria declaració d'interés comunitari per a una activitat d'ampliació de centre esportiu social d'instrucció de vol en equips ultralleugers, a la parcel·la 52 del polígon 2 del municipi de Fontanars dels Alforins.  
Segon. Posteriorment, en data 24 de setembre de 2009, se sol·licita al promotor determinada documentació. En aquesta petició se li requereix que amplie la documentació aportada inicialment i, per a això, se li concedeix un termini de tres mesos, d'acord amb el que preveu l'article 92 de la Llei 30/1992, de Règim Jurídic de les Administracions Públiques i del Procediment Administratiu Comú, i se l'adverteix del fet que transcorregut aquest termini sense haver esmenat les qüestions indicades, es declararà la caducitat i l'arxivament de l'expedient.  
La notificació a l'interessat del requeriment de caducitat va tenir lloc de conformitat amb el que disposa l'article 59 de la Llei 30/1992, LRJAP-PAC, i no consta fins ara que aquest haja efectuat cap actuació tendent a la presentació de l'esmentada documentació.  
Tercer. El Servei Territorial d'Urbanisme de València emet un informe en data 14 d'abril de 2010 on proposa la caducitat d'aquesta declaració d'interés comunitari i l'arxivament de les actuacions.  
Quart. En data 7 de juliol de 2010 el Servei de Coordinació Territorial de la Direcció General d'Urbanisme emet un informe respecte a aquest expedient.  
Fonaments jurídics  
Primer. L'article 92 de l'esmentada Llei 30/1992 disposa expressament que: 'En els procediments iniciats a sol·licitud de la persona interessada, quan el procediment es paralitze per causa imputable a aquesta, l'administració li ha d'advertir que, transcorreguts tres mesos, se'n produirà la caducitat. Consumit aquest termini sense que el particular requerit realitze les activitats necessàries per a reprendre la tramitació, l'administració acordarà l'arxivament de les actuacions, i ha de notificar-ho a la persona interessada. Contra la resolució que declare la caducitat procediran els recursos pertinents'.  
Tenint en compte, a més, que en el cas present no concorren raons d'interés públic que obliguen aquesta administració a resoldre, es declara caducat el procediment instat, i s'acorda l'arxivament de les actuacions, de conformitat amb el que disposa l'esmentat article.  
En efecte, la caducitat del procediment constitueix una manera d'acabament del procediment -article 87 de la Llei 30/1992- que tendeix a evitar la tendència indefinida i la inseguretat jurídica que això implica. A més, la caducitat actua de manera automàtica i ha de ser apreciada d'ofici, actuant ope legis, ja que constitueix una institució que garanteix el principi de seguretat jurídica.  
Segon. De conformitat amb el que disposa l'article 42.1 amb relació als articles 87.1 i 92.1 de l'esmentada Llei 30/1992, ha de declarar-se expressament la caducitat produïda i la subsegüent notificació a l'interessat, a fi que puga utilitzar els recursos pertinents.  
Tercer. De conformitat amb el que disposa l'article 37.1 de la Llei 10/2004, de la Generalitat, de 9 de desembre, de Sòl No Urbanitzable, en relació amb l'article 6.e) del Decret 162/2007, de 21 de setembre, que aprova el Reglament dels Òrgans Territorials i Urbanístics de la Generalitat, la competència per a l'aprovació de les declaracions d'interés comunitari correspon al conseller de Medi Ambient, Aigua, Urbanisme i Habitatge.  
Per tot això, vistos els antecedents exposats com també els preceptes legals esmentats i la resta de general i pertinent aplicació, i fent ús de les atribucions conferides pel Decret 139/2009, de 18 de setembre, del Consell, pel qual s'aprova el Reglament Orgànic i Funcional de la conselleria amb competències en matèria d'urbanisme, resolc:  
Declarar caducat el procediment administratiu relatiu a l'expedient instat per Julio Revert Calabuig per a una ampliació de centre esportiu social d'instrucció de vol en equips ultralleugers, a la parcel·la 52 del polígon 2 del municipi de Fontanars dels Alforins, i ordenar l'arxivament de les actuacions, atés que no hi ha tercers que s'hi hagen personat, ni conté la tramitació qüestions d'interés general, i sense perjudici del seu dret a reproduir novament la sol·licitud en el moment que ho estime convenient.  
Contra aquesta resolució, que posa fi a la via administrativa, pot interposar-se recurs de reposició, davant del conseller de Medi Ambient, Aigua, Urbanisme i Habitatge, en el termini d'un mes comptador des de l'endemà de la notificació, d'acord amb el que estableixen els articles 116.1 i 117.1 de l'esmentada Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener; o bé recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació, de conformitat amb el que disposa l'article 46.1 de la Llei 29/1998, de 13 de juliol, reguladora de la Jurisdicció Contenciosa Administrativa. Tot això sense perjudici que els interessats puguen exercir qualsevol altre recurs que estimen oportú."  
Aquest notificació és transcripció exacta de la resolució original que consta en l'expedient.»  
València, 4 d'octubre de 2010.- El director general d'Urbanisme: José M.ª Selva Ros.